ஓர் காதல் க(வி)தை    - காதல் கவிதை

அன்று ஒரு நாள் 
  சந்தித்துக்கொண்ட இரு கண்கள் 
  ஒரு மொழியாய் கையெழுத்திட்டது 
  காதல் உறுதிமொழி ஒப்பந்தத்தில். 
 ஒப்பந்தத்தில் அனைத்து 
  வரிகளும் காதல் காதல் காதல். 
 இரண்டு இதயங்களின் 
  அனைத்து அறைகளும் 
  காதலெனும் அறைக்குள் அடைக்கப்பட்டது. 
 இருவருக்கும் ஓர் சுவாசம் அன்றிலிருந்து. 
 கனவு தேரில் 
  காதல் கயிறு கட்டி இழுக்க 
  இருவரும் ஒரு சேர பயணித்தனர். 
 காதலை பிரிப்பதற்கு 
  கல்யாணம் எனும் சதி  
  என்றோ எழுதப்பட்ட விதி. 
 காதலிக்கு கல்யாணம் அறிவிக்கப்பட்டது 
  இருவரின் காதலுக்கும் மரண பத்திரிகை அச்சடிக்கப்பட்டது. 
 காதலின் வலிமை 
  தாய் தந்தையரின் கண்ணீருக்கு முன் 
  வெற்றிபெறுவதில்லை. 
 காதலி மேற்க்கே மணமுடித்து போனால் 
  காதலன் மனமுடைந்து  போனான். 
 ஆனது சில வருடம் 
  மேற்க்கே தொலைத்த காதலியை 
  தினம் கிழக்கே கிறுக்கனாய் தேடுகிறான் காதலன். 
 இரவு பகலை மறந்து 
  அவள் நினைவில் நினைவிழந்தான். 
 வெட்டப்படாத முடி 
  கிழிந்த ஆடை 
  குளிக்க மறந்து 
  குடித்து புரண்டான். 
 அனைத்தும் மறந்தது அவனுக்கு 
  காதலியின் பெயரை மட்டும் 
  அடிக்கடி உச்சரித்தபடி அவன். 
 இது காதலனின் நிலைமை 
  காதலியோ 
  மணக்க நினைத்த காதலனை 
  மறக்க நினைக்கிறாள் 
  தன் காதலன் பெயரை 
  மகனுக்கு வைத்துவிட்டு. 
 இவர்களின் காதல் உண்மை 
  கல்யாணம் பொய்யாகிபோனதால். 
 இது ஒரு காதலின் முடிவல்ல 
  ஓராயிரம்  காதலின் முடிவு 
 இப்படித்தான். 
  காதல் யார்கூடவும் 
  பரிசிலிப்பதில்லை 
  இரண்டு மனங்களை இணைத்து வைக்க. 
 ஆனால் கல்யாணம் 
  இரண்டு மனங்களை தவிர 
  அனைவரிடத்திலும் பரிசிலிக்கபடுகிறது. 
 கல்யாணம் 
  ஆயிரம் காலத்து பயிர் என்றால் 
 காதல் 
  ஆயிரம் ஆயிரம் காலம் வாழும் உயிர். 
 உங்கள் காதல் உண்மையானால் 
  பொய் கல்யாணங்களை தவிர்த்துவிடுங்கள்.